OpenLLM-France/wikimedia huggingface dataset:
# 807

El 807 (DCCCVII) fou un any comú començat en divendres del calendari julià.

## Esdeveniments

* Primera moneda de paper a la Xina, antecessora dels bitllets. Els comerciants i els rics han de dipositar els seus diners en efectiu al tresor públic a canvi de bons.
* gener: els romans d'Orient envien una flota a l'Adriàtic per recuperar Dalmàcia als francs.
* setembre: incursió àrab a Rodes. L'emperador romà d'Orient Nicèfor I el Logoteta ret homenatge a Harun ar-Raixid.
* 25 de desembre: incident a Jerusalem entre els monjos de Saint-Sabas i els benedictins del Mont de les Oliveres pel que fa al Filioque desencadena una Baralla teològica entre Roma i Constantinoble.
* Repressió de la revolta mossàrab de Toledo. Els notables de la ciutat, convidats a un banquet a la nova ciutadella construïda pel governador Amrus, van ser massacrats i llençats a una fossa comuna (entre 700 i 5.000 víctimes segons les fonts).

## Necrològiques

* Cuthred, rei de Kent, germà de Coenwulf.

## Referències

* ↑ Cesare Cantù Histoire universelle Firmin Didot Frères, Fils et Cie, 1858
* ↑ Pietro Giannone, Desmonceaux Histoire civile du royaume de Naples, Volume 2 chez Pierre Gosse, 1742
* ↑ Eduard von Muralt Essai de chronographie byzantine pour servir à l'examen des annales du Bas-Empire et particulièrement des chronographes slavons de 395 à 1057 Eggers, 1855
* ↑ Cambridge University Press. Origins of the European economy : communications and commerce, A.D. 300-900, Parties 300-900, 2001. ISBN 978-0-521-66102-7.
* ↑ Évariste Lévi-Provençal Histoire de l'Espagne musulmane, Volume 1 Maisonneuve & Larose, 1999 ISBN 978-2-7068-1386-3
# Beat Zberg

Beat Zberg (Altdorf, 10 de maig de 1971) és un ciclista suís, ja retirat, que fou professional entre el 1992 i el 2007. Durant la seva carrera professional aconseguí més de 40 victòries, destacant una victòria d'etapa a la Volta a Espanya de 2001, el campionat nacional en ruta de 2007, el de contrarellotge de 1998 i la Rund um den Henninger Turm de 1996. El 1996 va prendre part als Jocs Olímpics d'Estiu d'Atlanta.
És el germà gran dels també ciclistes Markus i Luzia Zberg.

## Palmarès

* 1989
** 1r al Gran Premi Rüebliland i vencedor de 2 etapes
* 1992
** 1r a l'Étoile de Bessèges
** 1r al Trofeu Matteotti
** 1r al Giro della Romagna
** 1r a la Wartenberg Rundfahrt
** 1r a la Schynberg Rundfahrt
* 1993
** 1r al Giro del Piemont
** 1r al Circuit de Karstenberg
* 1994
** Vencedor d'una etapa de la Volta a Astúries
* 1995
** 1r a la Volta a Astúries i vencedor d'una etapa
** Vencedor d'una etapa del Tour de Romandia
** Vencedor d'una etapa de la Challenge a Mallorca
* 1996
** 1r al Rund um den Henninger Turm
** 1r a la Berner Rundfahrt
* 1997
** 1r a la Pujada a Urkiola
** 1r a la Coppa Placci
** 1r al Giro del Mendrisiotto
** 1r al Memorial Joseph Voegeli
* 1998
** Campió de Suïssa CRI
** 1r a la Volta a Àustria i vencedor d'una etapa
** 1r al Memorial Joseph Voegeli
* 2001
** 1r al Gran Premi Winterthur
** Vencedor d'una etapa de la Volta a Espanya
* 2002
** Vencedor d'una etapa de la Volta a Euskadi
* 2003
** Vencedor d'una etapa de la Setmana Catalana
* 2004
** Vencedor d'una etapa de la Volta a Euskadi
** Vencedor d'una etapa de la Setmana Catalana
* 2006
** 1r al Gran Premi del cantó d'Argòvia
** Vencedor d'una etapa de la Bayern Rundfahrt
* 2007
** Campió de Suïssa en ruta
** Vencedor d'una etapa del Tour de l'Ain

### Resultats al Tour de França

* 1994. 27è de la classificació general
* 1995. 19è de la classificació general
* 1997. 11è de la classificació general
* 1998. 40è de la classificació general
* 1999. 109è de la classificació general
* 2002. 27è de la classificació general
* 2005. 93è de la classificació general
* 2006. Abandona (15a etapa)

### Resultats a la Volta a Espanya

* 2001. 31è de la classificació general. Vencedor d'una etapa
* 2003. 77è de la classificació general

### Resultats al Giro d'Itàlia

* 1996. 12è de la classificació general

## Referències

* 1 2 «ZBERG Beat». [Consulta: 2 desembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Beat ZBERG» (en italià). [Consulta: 2 desembre 2022].
* ↑ «Olympedia – Beat Zberg». [Consulta: 2 desembre 2022].

## Enllaços externs

* Fitxa de Beat Zberg a sitiodeciclismo.net
# Gladiador provocador

Provocador (en llatí Provocatores) era el nom d'una classe de gladiadors que combatia amb els samnites (que en època imperial eren els hoplomacs). Fora del que suggereix el nom no es coneix res sobre la seva manera de combatre.
Apareixen esmentats en diverses inscripcions i sembla que Artemidor d'Ascaló s'hi refereix pel seu nom en grec (προβοκάτωρ).

## Referències

* ↑ Smith, William (ed.). «Gladiatores». A Dictionary of Greek and Roman Antiquities (1890). [Consulta: 5 maig 2022].
# Desintegradora

Una desintegradora, també coneguda com a pulper (de l'anglès pulper, que significa despolpadora) és una màquina consistent en un recipient cilíndric o octogonal amb una hèlix al seu interior en què es barregen diversos materials i que s'aplica a processos industrials com el de compostatge o el processament del paper, entre d'altres.

## Processos industrials
### Fabricació de paper

Pel que fa a la fabricació del paper, la desintegradora participa en el pas en què s'afegeix una pasta prèvia en forma de fulls gruixuts, que es barreja amb aigua i es desfà per aconseguir una mescla estable. Aquesta etapa del procés de producció és delicada i s'ha de fer de manera precisa; els paràmetres de control que determinen la qualitat i homogeneïtat de l'aglomerat són la velocitat del rotor de l'hèlix, el cabal de sortida i el nivell d'aigua. A més a més, sovint s'acobla un filtre a la sortida de la desintegradora per a controlar la depuració general d'elements no necessaris com fils o filferros, que es poden trobar d'inici en les matèries primeres (especialment si les fibres afegides són reciclades).

### Compostatge

En el cas del compostatge, la desintegradora forma part del que s'anomena el tractament mecanicobiològic humit. Es tracta d'un pretractament amb aigua recirculant en què la desintegradora té una hèlix vertical molt potent que genera una força de cisalla hidràulica suficient com per esmicolar la matèria biodegradable, però deixant intactes les substàncies inertes —sobretot plàstics. Quan els residus han estat prou temps processats, s'extreuen entre el 5 i el 10% dels sòlids totals a través de la part inferior de la desintegradora, on es retenen els residus més grossos, que seran retornarats dins el pulper de nou. Per la part superior del recipient, per altra banda, un rasclet recull els plàstics i altres materials de menor densitat.

## Referències

* ↑ TERMCAT. Centre terminològic. «Neoloteca» (Web). Departament de Cultura. Generalitat de Catalunya, 2015. [Consulta: 6 febrer 2016].
* 1 2 Fedrigoni Club. «Sabías… ¿Qué es el Pulper?» (Web) (en castellà). Fedrigoni España, 11-04-2014. [Consulta: 6 febrer 2016].
* ↑ A. Hansen, J. «Wet Mechanical Pretreatment of Organic Wastes - the Full Scale Experience». A: Management of Urban Biodegradable Wastes (en anglès). Copenaghen: James & James Science Publishers, 1996, p. 45. ISBN 9781873936580.
# Tómbola

«Tómbola» té aquests significats:
* Tómbola (joc d'atzar), joc d'atzar a les fires populars.
* Tómbola (Alacant), barri de la ciutat d'Alacant.
* Tómbola (Canal 9), programa de televisió sobre premsa rosa a Canal 9.
# Honda Pilot

L'Honda Pilot és un vehicle multisegment fabricat i dissenyat completament per Honda, presentat l'estiu del 1987 com a model del 1988, era fabricat a Lincoln, a l'esta nord-americà d'Aalabama, encara que fins a l'abril del 2007 també es va fabricar a Alliston, Ontario a Canadà. Substitueix a l'anterior Honda Passport; comparteix parts mecàniques amb l'Acura MDX; la construcció body on frame és reforçada per uns integrats perimeter frame rails que ajuden a l'estabilitat en condicions fora de carretera.
El Pilot va ser dissenyat per cobrir la demanda de vehicles tot camí del mercat nord-americà, que fins aquest moment només disposava del CR-V i de l'anterior Passport. Amb el nou model, Honda va incrementar les vendes de vehicles tot camí, convertint-se el Pilot en un dels més venuts, amb unes 100.000 unitats l'any 2004, un augment del 20% respecte de l'any anterior.
Es comercialitza a Nord-amèrica i l'Orient Mitjà sota el nom d'Honda MR-V.
# Thomas Wegmüller

Thomas Wegmüller (Schlieren, 18 de setembre de 1960) va ser un ciclista suís que fou professional entre 1987 i 1994.
En el seu palmarès destaca el Campionat nacional en ruta de 1992 i una etapa del Critèrium del Dauphiné Libéré de 1989.

## Palmarès

* 1985
** 1r al Giro del Mendrisiotto
* 1986
** Campió de Suïssa en ruta amateur
** 1r a la Stausee Rundfahrt Klingnau
* 1987
** 1r al Gran Premi de Lugano
** Vencedor d'una etapa del Gran Premi Guillem Tell
* 1988
** Vencedor d'una etapa de la Volta al Regne Unit
* 1989
** 1r al Gran Premi de Valònia
** Vencedor d'una etapa del Critèrium del Dauphiné Libéré
* 1990
** 1r al Gran Premi de Frankfurt
** 1r al Gran Premi de les Nacions
** 1r al Tour del Nord-oest
* 1991
** Vencedor d'una etapa de la Volta a Astúries
* 1992
** Campió de Suïssa en ruta
** 1r al Gran Premi de Brissago

### Resultats al Tour de França

* 1989. 100è de la classificació general
* 1990. 112è de la classificació general
* 1991. 155è de la classificació general

### Resultats a la Volta a Espanya

* 1988. Abandona (2a etapa)
* 1992. 128è de la classificació general

## Referències

* ↑ «WEGMÜLLER Thomas». [Consulta: 3 febrer 2024].
* ↑ «National Championship, Road, Elite, Switzerland (Men)». Cycling Archives. [Consulta: 14 març 2015].
* ↑ ONLUS®, Museo del Ciclismo Associazione Culturale. «Museo del Ciclismo - Thomas WEGMULLER» (en italià). [Consulta: 3 febrer 2024].

## Enllaços externs

* Fitxa de Thomas Wegmüller a sitiodeciclismo.net
# Sospitosos habituals

Sospitosos habituals (títol original: The Usual Suspects) és una pel·lícula de misteri neo-noir de Bryan Singer, estrenada el 1995. Ha estat doblada al català.
La pel·lícula es va rodar amb un pressupost de 6 milions de dòlars i va començar com un títol extret d'una columna de la revista Spy anomenada The Usual Suspects, per una de les frases més memorables de Claude Rains de la clàssica pel·lícula Casablanca, i Singer va pensar que seria un bon títol per a una pel·lícula.
La pel·lícula es va mostrar fora de concurs al 48è Festival Internacional de Cinema de Canes, i després es va estrenar inicialment a uns quants teatres. Va rebre crítiques favorables i finalment es va fer una estrena més àmplia. McQuarrie va guanyar un Oscar al millor guió original i Spacey va guanyar l'Oscar al millor actor secundari per la seva actuació. El sindicat de guionistes dels Estats Units va considerar la pel·lícula com el 35è millor guió de tots els temps.

## Argument

Una matança ha estat perpetrada en el port de Long Beach. Roger "Verbal" Kint (Spacey), és un lamentable petit estafador, que es troba en un interrogatori de la policia de Los Angeles i li explica al seu interrogador, l'Agent Kujan (Chazz Palminteri) una història sobre els esdeveniments que van desencadenar el tiroteig i la matança dins d'un vaixell apostat al port de Los Angeles. Usant la narració en retrospectiva, la història de Verbal arriba a ésser cada vegada més complexa mentre intenta aclarir els fets, per a la satisfacció de l'Agent Kujan, que està interessat a saber el perquè ell i els seus companys de crim eren en aquest vaixell. En una atmosfera fosca dibuixada sobre fons de gran bandolerisme i de tràfic de drogues, el gran problema és saber qui és «Keyser Söze», personatge central de la intriga.

## Repartiment

* Gabriel Byrne: Dean Keaton.
* Kevin Spacey: Roger "Verbal" Kint
* Benicio Del Toro: Fred Fenster.
* Stephen Baldwin: Michael McManus.
* Kevin Pollak: Todd Hockney
* Chazz Palminteri: Dave Kujan.
* Pete Postlethwaite: Kobayashi-
* Suzy Amis: Edie Finneran
* Giancarlo Esposito: Jack Baer
* Dan Hedaya: Jeff Rabin.
* Paul Bartel: Smuggler
* Peter Greene: Redfoot.

## Premis i nominacions
### Premis

* 1996
** Oscar al millor actor secundari per Kevin Spacey
** Oscar al millor guió original per Christopher McQuarrie
** BAFTA millor pel·lícula

### Nominacions

** Premi Sant Jordi "Millor actor estranger" per Chazz Palminteri

## Referències

* ↑ Conard, Mark T. The Philosophy of Neo-Noir (en anglès). University Press of Kentucky, 2007. ISBN 978-0-8131-3717-9.
* ↑ Silver, Alain; Ward, Elizabeth; Ursini, James; Porfirio, Robert. Film Noir: The Encyclopaedia (en anglès). Nova York: Overlook Duckworth, 2010. ISBN 978-1-59020-144-2.
* ↑ «Sospitosos_habituals». esadir.cat.
* ↑ Larsen, Ernest «The Usual Suspects». British Film Institute, 2005.
* ↑ «Festival de Cannes: The Usual Suspects» (en anglès). festival-cannes.com. [Consulta: 28 juny 2020].
* ↑ «101 Greatest Screenplays» (en anglès). Writers Guild of America, West. [Consulta: 28 juny 2020].
* ↑ «The usual suspect» (en anglès). The New York Times.

## Enllaços externs

* Pàgina de la pel·lícula a l'IMDb
# Jocs Natalicis

Jocs Natalicis (en llatí: Ludi Natalitii) eren uns jocs romans que generalment commemoraven l'aniversari d'un emperador. Sembla que als emperadors deïficats se'ls seguien dedicant després de la seva mort.
Es feien al Circ i per això algunes vegades van ser anomenats Ludi Circenses. També es celebraven els Ludi natalis imperii, que commemoraven el dia que l'emperador va pujar al tron.
Generalment eren lluites de gladiadors i de feres salvatges. Els més importants coneguts els va fer Hadrià que va celebrar sis dies de lluites de gladiadors i va exhibir fins a un miler de feres.

## Referències

* ↑ Smith, William (ed.). «Ludi». A Dictionary of Greek and Roman Antiquities (1890). [Consulta: 11 desembre 2023].
# Vaulx

«Vaulx» té aquests significats:
* Vaulx (Alta Savoia), municipi francès a la regió de Roine-Alps
* Vaulx (Pas-de-Calais), municipi francès a la regió de Nord – Pas-de-Calais
* Vaulx-en-Velin, municipi francès del Roine
* Vaulx-Milieu, municipi francès d'Isèra
* Vaulx-Vraucourt, municipi francès de Pas-de-Calais
* Cantó de Vaulx-en-Velin, divisió administrativa al districte de Lió (departament del Roine, França)
* Notre-Dame-de-Vaulx, municipi al departament de la Isèra (regió d'Alvèrnia-Roine-Alps, França)
* Saint-Jean-de-Vaulx, municipi al departament de la Isèra (regió d'Alvèrnia-Roine-Alps, França)
# Marcel Wyss

Marcel Wyss (Berna, 25 de juny de 1986) és un ciclista suís, professional des del 2007 fins al 2016.
En el seu palmarès destaquen alguns campionats nacionals en categories inferiors i la Fletxa del Sud de 2008.
La falta d'ofertes per al següent any, van portar a la seva retirada a finals del 2016.

## Palmarès

* 2004
** Campió de Suïssa en ruta júnior
* 2008
** Campió de Suïssa en contrarellotge sub-23
** Campió de Suïssa de muntanya sub-23
** 1r a la Fletxa del Sud
* 2013
** 1r al Tour de Berna

### Resultats al Giro d'Itàlia

* 2010. 38è de la classificació general
* 2011. 34è de la classificació general
* 2016. 40è de la classificació general

### Resultats al Tour de França

* 2014. 32è de la classificació general
* 2015. 60è de la classificació general

### Resultats a la Volta a Espanya

* 2016. 21è de la classificació general

## Referències

* ↑ «El destino retira a Marcel Wyss». [Consulta: 7 gener 2017].

## Enllaços externs

* Web oficial Arxivat 2011-10-15 a Wayback Machine.
* Fitxa a sitiodeciclismo.net
# Elsa Laula Renberg

Elsa Laula Renberg (Tärnaby, 29 de novembre de 1877 - Brønnøy, 22 de juliol de 1931) va ser una activista i política sami.
Va nàixer en una família de pastors de rens, i va créixer a prop de Dikanäs. Després de rebre formació a Estocolm com a llevadora, va tornar a casa per a viure a prop de Dikanäs. El 1908 es va casar amb un pastor de rens, Thomas Renberg. Junts, es van traslladar a Vefsn, a Nordland, Noruega, on van viure com a pastors de rens i van tindre 6 fills. Elsa va morir a l'edat de 54 anys de tuberculosi a Brønnøy.
El 1904, Elsa Laula va escriure i publicar un fulletó de 30 pàgines sobre la situació del poble sami, convertint-la en la primera dona sami a publicar els seus escrits. En aquest treball es van discutir diverses qüestions a les que s'enfrontaven els samis, com ara el seu sistema educatiu, el dret a vot i el dret a posseir terres. L'esperit nacional sami va tindre una revifada en el moment en què es va publicar l'escrit, cosa que la va fer especialment important. Renburg també va animar les dones samis a treballar i ajudar-la en la causa.
El 1904 va fundar l'Associació Sámi Fatmomakka, que va ser la primera organització activista sami. El seu objectiu era combatre els problemes relacionats amb la creixent colonització estatal i la presència de colons a les terres samis, i resoldre els conflictes territorials locals, així com millorar la posició social, econòmica i política dels samis. També va ser la presidenta del comitè organitzador de la primera assemblea sami de 1917 a Trondheim.

## Referències

* ↑ Seurujärvi-Kari, Irja (2012). Ale jaskkot eatnigiella : alkuperäiskansaliikkeen ja saamen kielen merkitys saamelaisten identiteetille (Ph.D.). University of Helsinki.
* ↑ Hermanstrand, Håkon; Kolberg, Asbjørn; Nilssen, Trond Risto; Sem, Leiv. The Indigenous Identity of the South Saami: Historical and Political Perspectives on a Minority within a Minority (en anglès). Springer, 2019-02-01. ISBN 978-3-030-05029-0.
* ↑ «Còpia arxivada». Arxivat de l'original el 2021-01-18. [Consulta: 24 juny 2021].
# Dignitat

La dignitat és un dret innat de les persones a ser tractades amb respecte, de manera justa i a reconèixer la seva vàlua en tant que humans. És objecte de protecció per les lleis internacionals i pels principis de l'ètica. És el centre de la Declaració Universal dels Drets Humans, el principi del qual es deriven tots els altres. Altres autors, com M.E. Banyan, exposa que la dignitat, com qualsevol virtut cívica, no és una qualitat inherent en la naturalesa humana. Ser digne és una virtud que s'adquireix en practicar-la i es perd si no es practica, com Aristòtil exposa a l'Ètica a Nicòmac, Teoria de la virtut i comporta altres qualitats com la temperança, la voluntat i la constància entre d'altres.
Per Immanuel Kant, les persones son fins pròpiament per ells mateixos i són objecte de respecte. El tracte digne a persones i éssers racionals és un instrument que porta a respectar la persona i els seus drets.
La dignitat humana pot veure's amenaçada pel tracte vexatori, sigui en el cas de la discriminació, de la tortura, l'esclavatge o les condicions físiques que impedeixin la vida amb un mínim benestar. Igualment es qüestiona en els dilemes de la bioètica, on funciona com a límit per a les intervencions científiques i en el paper de l'Estat sobre l'individu.

## Història

L'origen del concepte està lligada tant a l'antropocentrisme clàssic i renaixentista com al lloc que ocupa l'espècie humana per a les religions monoteistes, per les quals l'home és una criatura creada per la divinitat i posseeix ànima, a diferència d'altres éssers vius.

## Referències

* ↑ Fabra, Pompeu. Diccionari General de la Llengua Catalana. 5a. Barcelona: EDHASA, 1968, p. 608. Dipòsit Legal. B. 39217-67.
* ↑ «Declaració Universal de Drets Humans». Adoptada i proclamada per l'Assemblea General de les Nacions Unides, resolució 217 A (III), 10-12-1948, pàg. 6.
* ↑ «Civic virtue (virtud cívica)» (en anglès). Encyclopedia Britannica, 2013. [Consulta: 12 setembre 2021].
* ↑ Sandel, Michael J. Justicia ¿Hacemos lo que debemos? (en castellà). 4a. Barcelona: Random House Mondadori, 2013, p. 141. ISBN 978-84-9989-414-0.
* ↑ Kant, Immanuel. Fundamentación de la metafísica de las costumbres (en castellà). 14a. Madrid: Espasa, 1999, p. 103 (Austral). ISBN 84-239-1940-4.
Viccionari
# Danilo Wyss

Danilo Wyss, (Orbe, Vaud, 26 d'agost de 1985) és un ciclista suís, professional des del 2007. En el seu palmarès destaca la victòria al campionat nacional en ruta del 2015.

## Palmarès

* 2007
** Vencedor d'una etapa als Tres dies de Valclusa
* 2009
** Vencedor d'una etapa al Tour de Beauce
* 2015
** Campió de Suïssa en ruta

### Resultats a la Volta a Espanya

* 2013. 72è de la classificació general
* 2014. 36è de la classificació general
* 2016. 44è de la classificació general

### Resultats al Giro d'Itàlia

* 2010. 97è de la classificació general
* 2011. 126è de la classificació general
* 2012. 82è de la classificació general
* 2013. 84è de la classificació general
* 2014. 84è de la classificació general
* 2019. 83è de la classificació general
* 2020. 84è de la classificació general

### Resultats al Tour de França

* 2015. 63è de la classificació general
* 2017. 81è de la classificació general

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Else Hammerich

Else Hammerich (Frederiksberg, 7 de setembre de 1936 - 20 de març de 2021) va ser una política danesa. Va ser diputada europea de 1979 a 1989.

## Biografia

Nascuda a Frederiksberg, és la setena de vuit fills. La família va participar en el moviment de resistència durant la Segona Guerra Mundial; un dels seus germans va ser assassinat per la Gestapo. Va assistir a l'escola principalment a Gentofte, però va passar un any en una escola catòlica de Tòquio mentre els seus pares es trobaven a l'estranger proporcionant ajuda humanitària durant la guerra de Corea.
Hammerich es va convertir en professora d'educació especial després de graduar-se. Al començament de la seva carrera docent, també es va implicar en política i va participar en la campanya contra les armes nuclears. Es va casar el 1958 i va tenir tres fills abans de divorciar-se deu anys després. Després del final del seu matrimoni, va continuar la seva formació com a professora i es va graduar a la Danmarks Lærerhøjskole (Escola Danesa d'Educació). El 1971 es va incorporar al Seminari Blaagaard, on va ser professora fins al 1978. També es va unir al Moviment Popular contra la Unió Europea des de la seva creació el 1972, però segueix sent políticament independent davant dels partits danesos; considera que la Unió Europea està en contradicció amb el moviment antinuclear a que dona suport.
El 1979, Hammerich es va presentar al Parlament Europeu i va obtenir un escó amb 78.164 vots. S'alinea amb el Grup Tècnic d’Independents i es converteix en el seu president cap al final del mandat de cinc anys. Va tornar a presentar-se al càrrec el 1984 i va acabar la primera amb 156.145 vots. Va ser llavors presidenta del grup Rainbow Group al Parlament. També és membre del Comitè d'Afers Polítics i s'ha centrat en la resistència de les dones xilenes. Es va retirar de la política després de finalitzar el seu mandat el 1989, trobant les parts massa polaritzades, i després va fundar el Centre de Resolució de Conflictes el 1994.

## Referències

* ↑ «Tidligere europaparlamentariker Else Hammerich er død» (en danès). DR, 22-03-2021. [Consulta: 22 març 2021].
* 1 2 3 «Else Hammerich (1936 -)» (en danès). KVINFO, 2003. [Consulta: 16 novembre 2017].
* ↑ «Else Hammerich fylder 80 år» (en danès). Fyens Stiftstidende, 05-09-2016. [Consulta: 16 novembre 2017].
* ↑ «Else HAMMERICH». European Parliament MEPs, 2017. [Consulta: 16 novembre 2017].